ประกาศกระทรวงมหาดไทย เรื่อง โรคซึ่งเกิดขึ้นเกี่ยวเนื่องกับการทำงาน

ประกาศกระทรวงมหาดไทย
ประกาศกระทรวงมหาดไทย
เรื่อง
โรคซึ่งเกิดขึ้นเกี่ยวเนื่องกับการทำงาน
 

อาศัยอำนาจตามความในข้อ ๒ (๖)
แห่งประกาศของคณะปฏิวัติ ฉบับที่ ๑๐๓
กระทรวงมหาดไทยจึงออกประกาศกำหนดโรคต่อไปนี้เป็นโรคซึ่งเกิดขึ้นตามลักษณะหรือสภาพของงานหรือโรคซึ่งเกิดขึ้นจากการทำงาน
คือ

๑.
โรคเกิดจากสารหนู หรือสารประกอบเป็นพิษของสารหนู
๒.
โรคเกิดจากตะกั่ว หรือสารประกอบเป็นพิษของตะกั่ว
๓.
โรคเกิดจากแมงกานีส หรือสารประกอบเป็นพิษของแมงกานีส
๔.
โรคเกิดจากฟอสฟอรัส หรือสารประกอบเป็นพิษของฟอสฟอรัส
๕.
โรคเกิดจากฮาโลเย็นที่เป็นพิษ ซึ่งเป็นอนุพันธ์ของไฮโดรเย็นกลุ่มน้ำมัน
๖.
โรคเกิดจากเบนซิน (BENZENE) หรือสารคล้ายคลึงที่เป็นพิษ
๗.
โรคเกิดจากอนุพันธ์ไนโตร และอนุพันธ์อมิโนซึ่งเป็นพิษของเบนซีน (BENZENE)
และสารคล้ายคลึง
๘.
โรคเกิดจากปรอท หรือสารประกอบเป็นพิษของปรอท
๙.
โรคเกิดจากโครเมี่ยม หรือสารประกอบเป็นพิษของโครเมี่ยม
๑๐.
โรคเกิดจากคาร์บอนไดซัลไฟด์
๑๑.
โรคแอนแทรกซ์
๑๒.
โรคแอสเบสโตซีส
๑๓.
โรคนิวโมโคนิโอซีส
๑๔.
โรคบิสซิโนซีส
๑๕.
โรคเกิดจากแบริลเลี่ยม หรือสารประกอบเป็นพิษของแบริลเลี่ยม
๑๖.
โรคเกิดจากกัมมันตรังสี
๑๗.
โรคเกิดจากอัลกอฮอล์กลั่นจากไม้
๑๘.
โรคเกิดจากคาร์บอนเตตราคลอไรด์ หรือสารประกอบเป็นพิษของคาร์บอนเตตราคลอไรด์
๑๙.
โรคเกิดจากสารเคมีอื่น หรือสารประกอบเป็นพิษของสารเคมีอื่น
๒๐.
โรคผิวหนังเกิดจากการสัมผัสสารเนื่องจากการทำงาน
๒๑.
โรคหรือการเจ็บป่วยอันเป็นผลจากความร้อน ความเย็น เสียง แสง
ความสั่นสะเทือน ความเปลี่ยนแปลงของความกดดันของอากาศเนื่องจากการทำงาน
๒๒.
โรคหรือการเจ็บป่วยอย่างอื่นซึ่งเป็นผลเนื่องจากการทำงาน

ทั้งนี้ ตั้งแต่บัดนี้เป็นต้นไป[๑]


ประกาศ
ณ วันที่ ๑๖ เมษายน พ.ศ. ๒๕๑๕
พ่วง สุวรรณรัฐ
ปลัดกระทรวงมหาดไทย
ผู้ใช้อำนาจของ
รัฐมนตรีว่าการกระทรวงมหาดไทย






























ประภาศรี/พิมพ์
๒๘
เมษายน ๒๕๕๑ ๒๕๕๑
รัศม์วรรณวลัย/ตรวจ
๒๙
เมษายน ๒๕๕๑


[๑] ราชกิจจานุเบกษา เล่ม
๘๙/ตอนที่ ๖๑/ฉบับพิเศษ หน้า ๔๐/๑๖ เมษายน ๒๕๑๕